【玩機情報】Huawei P9 系終於肯減． 三叔新機上場舊機減 | RingHK.com -- 全港 NO.1 手機資訊網站
返回 【玩機情報】Huawei P9 系終於肯減． 三叔新機上場舊機減 2017-03-20
作者: 在下
【玩機情報】Huawei P9 系終於肯減． 三叔新機上場舊機減
呢兩年個市唔好，咩大廠咩旗艦機都要減，唯獨係一間廠夠殭企硬，講緊的當然係搵到個德國佬落搭的 Huawei。上年部雙鏡頭 P9 同 P9 Plus 真係成年企硬唔減，不過新機 P10 嚟緊好快係香港上場，大鋪終於開始將 P9 落價。除咗 P9 要避新機之外，三叔出得好密的中階 C 系又多咗位專業人士 C5 Pro 出場，咁究竟 C5 又會點減呢？
其實呢部 Huawei P9 真係一部幾好玩的機，特別係細機�隊漇D常唔錯個隻，不過個價企硬好耐，搞到在下有興趣都無本事入貨。最近連鎖店終於清一色開始減價，最平個隻 P9 細機標配減到 $3,680，而頂配就 $4,280；至於部大螢幕 P9 Plus，早前就已經因為要避 Mate 9 所以減咗一減，今轉再減去到 $4,480，叫做減多少少。至於新個部 Mate 9 有無得減？唔好傻啦！
▲P9 Plus 減到 $4,480，不過爭少少不如買 Mate 9。
▲Mate 9 同 Mate 9 Pro 有無得平？諗多咗啦！
三叔專業協會又添新成
▲專業版 C5 Pro 已經有連鎖店可以預訂... 乜呢啲機都需要預訂架咩？
▲唔專業版的 C5 當然要降價走貨，睇下大家啱唔啱。
好鍾意推出「專業版」的 Samsung C 系，嚟緊又會多部 C5 Pro，定價 $2,998 已經有連鎖店開始接受預訂。咁有多部「專業版」，即係原本個部就突然變咗「唔專業版」，咁唔專業就梗係要落價。唔專業版的 C5 係綠色黑色連鎖店，32GB 同 64GB 兩個容量就分別賣緊 $2,398 同 $2,598，搵唔搵專業人士就大家自己決定。